./data/phi0588/abo025/phi0588.abo025.perseus-lat2.xml
Pomponius Atticus, ab origine ultima stirpis Romanae   generatus, perpetuo a maioribus acceptam equestrem obtinuit dignitatem   patre usus est diligente et, ut tum erant tempora, diti inprimisque   studioso litterarum  hic, prout ipse amabat litteras, omnibus doctrinis, quibus puerilis   aetas impertiri debet, filium erudivit   erat autem in   puero praeter docilitatem ingenii summa suavitas oris atque vocis, ut non solum celeriter   acciperet quae tradebantur, sed etiam excellenter pronuntiaret  qua ex re in pueritia   nobilis inter aequales ferebatur clariusque exsplendescebat, quam generosi condiscipuli   animo aequo ferre possent   itaque incitabat omnes studio   suo, quo in numero fuerunt LuciusL  Torquatus, GaiusC  Marius filius, MarcusM  Cicero: quos consuetudine sua sic   devinxit, ut nemo iis perpetua vita fuerit carior